Minn L- Imżebbel . . . il- pulċinell ta' Ġeżebel . . . Bħal kull storja oħra dik tal- mużika Rock mhix nieqsa mill- iskerzi , l- iżjed fejn tidħol il- qima jew l- istatura leġġendarja li ċerti esponenti jew xogħlijiet mużikali rnexxielhom jiksbu tul is- snin . Dejjem fl- interpretazzjoni suġġettiva tiegħi ta' l- istorja tar- Rock , meta naħseb f' esponenti sopravalutati , il- u l- huma l- ewwel ismijiet li jiġuni f' moħħi . Inkwantu albums klassiċi li nemmen li ma jixirqilhomx l- istima għolja li ngħataw , fost oħrajn ngħodd lil ta' l- , ta' l- u l- album li qiegħed nittratta dan ix- xahar , tal- . Għalkemm bil- kemm għadni spiċċajt nikteb l- ewwel paragrafu , diġà nista' nisma' lil bosta Flojdisti jitkażaw u jmaħħu bejniethom li qiegħed niżgarra bil- kbir . Naf biċ- ċert li Wish You Were Here huwa album maħbub ferm , tant li naf ħafna nies li saħanistra jqisuh l- aqwa album li dan il- kwartett qatt ħareġ bih . Iżda mill- esperjenza naf ukoll li l- kollezzjoni mużikali tal- maġġoranza ta' dawn tinkludi biss is- soliti obligatorji The Dark Side of the Moon , Wish You Were Here u The Wall u xi kapriċċi inutli bħal Delicate Sound of Thunder , The Division Bell u . Ħaġa ta' l- iskantament lanqas Animals ma taf issibilhom ! Daqstant ieħor imbagħad naf x' tendenzi għandhom l- biċċa l- kbira tas- segwaċi fanatiċi tal- grupp . Lil dawn ibqa' ċert li ssibilhom kull ħaġa li ħareġ il- grupp , iżda mbagħad lil ħafna minnhom issibhom iffosilizzati jaħarqu l- katalgu tal- Pink Floyd ad naseum biss u xejn iżjed . Għaldaqstant jidhirli li dawn it- talin m' humiex f' pożizzjoni li jirribattu lil min jikkontesta l- kult li ssawwar dwar il- grupp u l- album Wish You Were Here . Qabel xejn , tifhmunix ħażin . Il- Pink Floyd hija waħda mill- iktar baned favoriti tiegħi u ċerti mumenti f' Wish You Were Here inqishom bħala wħud mill- isbaħ minuti li qatt ġew irrekordjati fl- istorja tar- Rock . Biss biss , is- silta fettieħa tiegħu Shine On You Crazy Diamond hija ġojja rari li tinterpreta l- ġmiel b' mod li fir- Rock ma tismax bħalu kif ġieb u laħaq . L- atmosfera ta' ġmiel foniku penetranti tagħha tfakkarni ħafna fil- mużika tal- grupp Progressiv , li ladarba qegħdin insemmu l- perverżjonijiet storiċi , ta' min ninnota kemm hi tassew ħasra li m' huwiex daqstant magħruf u apprezzat . Fl- istess sena u xahar li l- Pink Floyd ħarġu Wish You Were Here huma kienu tawna l- ġojjell Scheherazade and Other Stories , li kollox ma' kollox fil- fehma tiegħi jiżboq bil- kbir l- album li qiegħed nikteb dwaru dan ix- xahar . Wish You Were Here jiftaħ fuq nota pożittiva ferm , tant li għall- ewwel taf tagħtik x' tifhem li l- grupp irnexxilu jissorpassa dak li kien kiseb fl- album preċedenti The Dark Side of the Moon . Is- silta Shine On You Crazy Diamond hija tassew djamant leqqien li jibqa' jiddi tul is- snin bla ma jnin qatt . Il- faxxinu l- iżjed saljenti fiha aktarx hija l- binja kkalkulata tagħha . Minn mumenti ta' trankwillità ċelestjali s- silta tibqa' tevolvi bil- mod il- mod sakemm tlaqqat sa ma taħsad sa l- aħħar kull traċċa ta' hena u tama li ruħ is- semmiegħ tista' qatt taħżen . Huwa biss is- solo pjuttost sexy tas- sassofanu li jtemm l- ewwel parti tagħha li forsi jaf jgħinha terġa' tistejqer għal ftit . Il- grupp hawn jinstema' f' sinerġija perfetta , u minkejja li l- ħoss aħħari tagħha huwa kkalkulat sa l- inqas dettall , xorta waħda jinstema' ġenwin u sinċier . Mhix xi ħaġa ta' kuljum li xi ħadd jirnexxilu jlibbes lit- traġedja b' libsa daqstant eleganti u maġestika mingħajr wisq daqq ta' trombi żejjed u sfurzat . Forsi rari wkoll li noti ta' kitarra Blues tqiegħdu daqstant komdi u tajjeb f' silta magħmulha b' valuri pjuttost progressivi u b' produzzjoni daqstant preċiża u mqaxxra . Wieħed ma jridx jinsa' wkoll li Wish You Were Here ħareġ għall- bejgħ fl- 1975 , meta l- ifanfrar mużikali u l- esperimenti kumplessi ta' laqta solenni kienu diġa' bdew jurtaw lil widna tal- biċċa l- kbira tas- semmiegħa tal- mużika . Għaldaqstant kull min f' dawk iċ- ċirkustanzi ppersista jikkomponi materjal simili ssogra mhux ftit . Biżżejjed taraw x' xorti misset lill- baned Progressivi oħrajn bħal u l- Emerson , Lake and Palmer , li kull ma jmur bdew isiru dejjem iżjed irrelevanti u anke saħansitra mistmerra . Shine On You Crazy Diamond ( SoYcD ? ) hija tribut li ssellem lill- fundatur u eks- membru tal- grupp . L- aġġettivi li juża Roger Waters biex jiddeskrivih , bħal " stranger " , " legend " , " martyr " , " raver " , " seer of visions " , " painter " , " piper " u " prisoner " , jittrattawh bħala artist li aktar ma brilla iżjed intefa f' qasir żmien , bħal xemgħa li aktar ma tarmi dawl aktar tikkonsma lilha nnfisha sa ma tinħela għalkollox . Għaldaqstant din is- silta hija sommarju tal- bijografija ta' bosta artisti li r- rigal tal- ġenju rari tagħhom gawdejnih biss mill- Milied sa San Stiefnu . Kif aktarx tafu Barrett kien iġġennen kmieni wisq u kellu jħalli lill- grupp xi sentejn wara li waqqfu . Fil- fatt l- uniku album sħiħ li laħaq għamel magħhom kien proprju d- debutt memorabbli The Piper At The Gates of Dawn . Bħall- każ simili ta' tal- , l- istorja żvinturata ta' Syd Barrett hija waħda mill- akbar każwalitajiet fl- istorja tar- Rock . Nimmaġina li min jippreferi jisma' lil Pink Floyd f' burdati relattivament razzjonali ftit li xejn jiddispjaċih li Barrett kellu jabbandunahom daqshekk malajr , iżda ladarba jien ħafna drabi nippreferi l- era bikrija tal- grupp it- tluq ta' Barrett inikkittni ferm . Iżda tiggosta x' tiggosta l- iżjed ma tistax tiċħad li fl- istorja tal- Pink Floyd , u anke f' dik tal- mużika Rock inġenerali , Syd Barrett għandu post awtorevoli u sehem validu immens . U aktarx ukoll li f' das- sens il- qosor tal- karriera tiegħu fin inniffsu jwessa' l- istatura tiegħu qatigħ . Inzerta li b' kumbinazzjoni stramba waqt l- irrekordjar ta' dan l- album Barrett kien fettillu jmur iżurhom fl- istudjo għall- għarrieda . Xi storiċi jirrapportaw li Barrett tant kien inbidel li dak in- nhar il- membri tal- grupp bil- kemm setgħu jagħrfuh . Kultant nistaqsi kienx wasal għala widnejh li l- album li kienu qegħdin jaħdmu fuqu dak il- ħin kien iddedikat proprju lilu . Din il- laqgħa tfakkarni ħafna fit- teorija tas- sinkroniċità tal- psikologu , li fil- lingwaġġ idjomatiku Malti tista' titfisser bl- espressjoni " semmi lix- xitan u jidhirlek " jew bil- qawl " lil min issemmih irid ikollok x' tagħtih . " Wish You Were Here jagħlaq proprju bit- tieni parti ta' din is- silta , li tiftaħ b' reviżjoni u interpretazzjoni vivaċi ta' bosta mumenti li nsibu fl- ewwel parti . Hawn u jerġgħu jiddominaw il- ħoss kompletament , sakemm Roger Waters jerġa' jidħol ikanta l- vers intelliġenti " no one knows where you are , how near and how far . " Minn hemm imbagħad titkompla l- parti kantata mibdija fl- ewwel parti . Is- silta tissokta b' bosta passaġġi mużikali li l- biċċa l- kbira tagħhom huma xogħol Rick Wright , li f' dan l- album ingħata sehem ferm iżjed prominenti u mexxej minn qatt qabel u qatt wara . Fil- fatt in- noti tiegħu jiddominaw il- ħoss ta' album għal ħinijiet twal u għaldaqstant f' Wish You Were Here jagħmel ferm iżjed milli jipprovdi atmosfera fl- isfond kif spiss kien għamel f' bosta albums preċedenti . Hija tassew ħasra li Wright m' għarafx jisfrutta din l- opportunità b' mod eżawrjenti biex għal darba jkun il- protagonist ewlieni . Iżda minkejja li f' dan l- album naqas li joffrilna ideat ġodda u xi minn daqqiet jinstema' wkoll kemmxejn fqir , aktarx li l- aqwa mumenti f' Wish You Were Here huma frott l- immaġinazzjoni tiegħu . L- album jagħlaq proprju b' passaġġ mużikali funebri minn tiegħu , li fil- fehma tiegħi jirrappreżenta l- isbaħ mument ta' l- album kollu kemm hu . Kif jagħmel fl- ewwel parti Wright jerġa' jwaħħad in- niket mal- ġmiel b' ħila tassew impressjonanti , tant li d- diqa li minn banda tħossha ttaqqlek waqt li tismgħaha taf tagħtik ukoll ċertu gost pervers . Mhux ta' b' xejn li numru kbir ta' kritiċi jqisu lil Wright bħala wieħed mill- iżjed kijbordisti sensibbli li r- Rock Progressiv kellu x' joffri . Madankollu dan ma jfissirx li f' dan l- album Wright ġab kollox żewġ , iżda għal dan niġi iżjed 'l quddiem . B' kollox iż- żewġ siltiet flimkien jgħoddu 'l fuq minn 25 minuta , jiġifieri kważi sittin fil- mija tat- tul kollu ta' l- album . Għaldaqstant ma nistax inqis lil Wish You Were Here bħala xi album li tarmih . Biss biss , l- inklużjoni ta' din il- kompożizzjoni daqstant awtorevoli hija biżżejjed biex min- naħa tiegħi tiggarantilu ċertu rispett . Shine On You Crazy Diamond hija bla dubju waħda mill- aqwa kompożizzjonijiet ta' kull żmien u dwar dan ma narax wisq lok għall- kontestazzjoni . Fil- katalgu tal- Pink Floyd toqgħod komda ħafna ħdejn tour - de - forces oħrajn bħal Echoes u Atom Heart Mother , u bħala silta twila tista' titqabbel tajjeb ħafna wkoll ma' xogħlijiet ċelebri ta' baned progressivi Britanniċi oħrajn bħal Supper ' s Ready tal- jew Close To The Edge tal- Yes . Minbarra dan , forsi jista' jingħad ukoll li kuntrarjament għal xi siltiet twal oħrajn tal- Pink Floyd , Shine On You Crazy Diamond ma fiha l- ebda nota żejda . Madankollu xorta ma nista' qatt inpoġġi lil Wish You Were Here fit- totalità kollha tiegħu fuq l- istess livell . Anzi , jidhirli li l- preżenza ta' Shine On You Crazy Diamond f' dan l- album hija xi ftit jew wisq ta' dannu , għax komplessivament l- album jonqos bil- kbir li jilħaq l- aspettattivi superlattvi li jwebbel bihom lis- semmiegħ waqt l- ewwel minuti tant brillanti tiegħu . Wieħed jista' jirribatti li l- fatt li l- album jinzerta jagħlaq proprju bit- tieni parti ta' l- ewwel silta għandu jtaffili xi ftit minn dan id- diżappunt , u ma' dan il- punt naqbel mija fil- mija . Madanakollu dan xorta waħda ma jibbastanix biex nagħlaq għajnejja , jew aħjar insodd widnejja , għan- nuqqasijiet li ninnota b' dispjaċir f' ċerti siltiet . Minkejja l- mumenti atmosferiċi daqtant splendidi li jagħtina , meta nikkunsidra kollox Wish You Were Here għalija jibqa' xogħol imraqqa' , inkonsistenti u inkomplet , jew kif jgħidu l- Ingliżi , patchy . Sitwazzjonijiet bħal dawn ikidduni . Meta nisma' albums li nkun nixtieq inqishom bħala ġojji iżda ma nkunx nista' , inħoss ċerta frustrazzjoni li kull min huwa midħla tar- reċensjonar tal- mużika żgur iħossu skomdu jġarrabha . Wish You Were Here mhux l- uniku eżempju ta' dan . Fil- każ ta' Wish You Were Here is- sitwazzjoni hija forsi wkoll agħar . Minkejja li dan forsi jista' jitqies bħala l- aħjar prodott li r- Rock Progressiv f' nofs is- snin sebgħin seta' qatt joffri , jidhirli li f' dan l- album il- ħoss tal- grupp bl- ebda mod ma jkompli javvanza xi ftit 'l quddiem . Minkejja x- xejra progressiva tiegħu , Wish You Were Here huwa sforz konservattiv li jiċċelebra bil- kbir ir- riżultati diġà miksubin biss bla ma jittanta jħares lil hinn minnhom . Fil- fatt naħseb li f' dan l- istadju l- Pink Floyd waqfu jevolvu , aktarx għax ftit li xejn kellhom fejn jikbru iżjed . Għaldaqstant Wish You Were Here huwa jassigura u forsi jsaħħaħ kemm kemm l- iżjed kisbiet reċenti tal- grupp , iżda jonqos li jġebbed iżjed il- potenzjal kreattiv tiegħu . Jiena nħoss li The Dark Side of the Moon , li faċilment jista' jkun l- iprem xogħol tagħhom , kien temm l- evoluzzjoni fil- ħoss tal- grupp . Roger Waters stess stqarr kemm -il darba li wara The Dark Side of The Moon il- grupp kien kreattivament eżawrit , u dan forsi jispjega xi ftit ukoll l- għala Wish You Were Here huwa l- aħħar album li jinkludi bosta kontribuzzjonijiet mużikali sinifikanti minn David Gilmour u Rick Wright . Nistgħu ngħidu li b' xorti tajba fl- album sussegwenti Animals it- tmun ġie għalkollox f' idejn Roger Waters . Li kieku ma kienx hekk , ir- relevanza ta' l- isem Pink Floyd kienet aktarx titbiel bħal dik ta' baned progressivi oħrajn . Is- siltiet li nemmen li jirrovinaw Wish You Were Here huma Welcome To The Machine u partikolarment Have A Cigar . Dik l- atmosfera katartika msawwra f' Shine On You Crazy Diamond f' ta' l- ewwel tgħib għalkollox , u niddaħħlu f' dinja tal- magni fejn kollox jinstema' sintetiku u robotiku . L- effett li dan iħalli fuqi mhux lakemm niddeskrivih . Qisni filli nkun qiegħed sħun taħt il- friex noħlom ħolma mill- isbaħ , u filli naqa' mis- sodda u naħbat rasi ma' l- art kiesħa bla ma nkun naf x' laqatni . Huwa minnu li s- silta hija kritika ħarxa ta' l- industrija tal- mużika , u li f' dan il- kuntest il- ħsejjes għandhom jinstemgħu adattati , iżda daqstant ieħor nemmen li din is- silta hija sforz nofs leħja . Rick Wright forsi jiġborha xi ftit , iżda għad li matulha nistħajjlu verżjoni mrażżna ta' jew , kultant xorta jinstema' jdoqq b' mod abbużiv jew sempliċiment biex jimla . U hawn ukoll ħjiel ta' xi progress notevoli ma jidher imkien , għax fl- aħħar mill- aħħar bosta mill- ħsejjes elettroniċi ta' Wright m' huma xejn ħlief riċiklaġġ ta' materjal li kien offrielna qabel , partikolarmant f' Meddle u f' The Dark Side Of The Moon . Kemm se ndumu nisimgħu ħsejjes ta' makni u rjieħ ivenvnu ma' widnejna fid- diski tal- Pink Floyd ? Possibbli fl- 1975 Wright ma kienx semgħa kemm tista' tagħmel ferm aktar xorti b' synthesiser ? Ngħid is- sew meta nisma' Welcome To The Machine nsibha bi tqila nemmen li dan huwa l- istess mużiċist li ftit minuti qabel kien qiegħed ipaxxini daqstant . Madankollu jekk tneħħi n- noti ta' Wright minn din is- silta kważi ma jibqa' xejn għax l- effett tagħha huwa sempliċiment atmosferiku . Fi kliem ieħor bħala diska Welcome To The Machine f' seba' minuti ma tasal assolutament imkien , u għaldaqstant irridu jew ma rridux ikollna nikkuntentaw ruħna b' dak li tajjeb jew ħażin joffrilna Rick Wright . Bħalli kieku din iż- żelqa fin- niexef ma kinitx biżżejjed l- album ikompli b' silta offensiva ta' l- ogħla grad , li minkejja li tistidinni nigħxel sigarru lili iżjed tħajjarni nitfi l- isterjo minnufih . Have A Cigar hija waħda mill- iżjed siltiet għajjenin li qatt irrekordjaw , u l- inklużjoni tagħha Wish You Were Here hija ċajta goffa li mhux lakemm tintesa . Hija silta blues medjokri għall- aħħar li żgur ma tixraqx lill- grupp ta' dik l- istatura , l- iżjed f' xogħol bħal dan li jiftaħ fuq nota daqstant promettenti . Il- lirika tagħha hi wkoll kritika oħra ta' l- industrija mużikali , li f' dak iż- żmien kienet qiegħda tisfrutta kemm tiflaħ il- profitti finanzjarji li l- grupp kien irnexxilu jikseb . Anke jekk mhix xi gran che din il- kritika hija l- unika ħaġa li tassew nista' napprezza dwarha , għax l- industrija mużikali dak iż- żmien kienet diġà bdiet issir il- mostru ħalliel li nafuha illum . Mill- bqija ma nistax nifhem kif xi ħadd jista' qatt iqisha bħala diska suriet in- nies . Biex tgħaxxaqha il- pronunzja vokalika tagħha minn ma għenitx wisq lanqas . Għad li Harper dejjem kien esponent mużikali deċenti , f' Have A Cigar ftit li xejn qata' sandar . Anzi , ikolli ngħid kompla għaffiġha iżjed milli setgħet kienet . Dan żgur ma kienx il- każ li tgħid Hats Off To Roy Harper , kif kienu ( ipprovaw ) i / kantawlna l- Led Zeppelin . Għaldaqstant lil Waters ngħidlu li minflok sigarru nippreferri mmur nieħu ngħasa . Hekk jew b' hekk , minkejja li npejjep ħafna lis- sigarri qatt ma ggostajthom wisq . Nemmen tassew li l- grupp qatt qabel ma kien instema' daqstant mhux f' sikktu . M' iniex qiegħed ngħid li l- albums preċedenti tal- Pink Floyd kienu kollha xogħlijiet kompatti u bla ebda diski fillers . Diski bħal ngħidu aħna Alan ' s Psychedelic Breakfast , San Tropez u Seamus huma wkoll fillers tedjanti li jtellfu xi ftit l- andament mexxej ta' l- albums tagħhom , iżda għall- inqas m' humiex daqstant offensivi . Iżda Welcome To The Machine u Have A Cigar f' album bħal dan ma nittollerahomx . Wara żewġ siltiet orribbli bħal dawn jagħtini li naqbad nitkellem waħdi u kontra qalbi nistaqsi " emmm , by the way , which one is Pink ? " B' xorti tajba r- risposta tibda tingħatali ftit ftit mal- ftuħ tat- title track Wish You Were Here . Hawn il- grupp idawwar ħsiebu mill- ġdid lejn il- moħħ mudlam ta' Syd Barrett biex jerġa' jerġa' jibda jikseb il- forma u jdawwal xi ftit is- sitwazzjoni . Donnu f' dan l- istadju ħsieb Barrett biss seta' tassew inebbaħhom jiktbu materjal intelliġenti . L- introduzzjoni akustika sempliċi tal- ballata Wish You Were Here hija mill- iżjed effettiva u sservi ta' eżempju ieħor tal- filosofija tal- grupp li sa ċertu punt dejjem fittex li jagħmel iżjed b' inqas . Il- lirika tagħha hija mill- iżjed awtentika , l- iżjed dawk il- vrus immortali tar- ritornell : Waqt dawn il- vrus inħoss sensazzjoni nostalġika uqita li tmissli qalbi fil- fond . Minkejja li m' iniex xi devot ta' dan l- album , mhix l- ewwel darba li tajtu bħala rigal personali lil qraba u ħbieb li ċ- ċirkostanzi tal- ħajja firduni minnhom . Minħabba l- appell universali tagħha Wish You Were Here tagħti ħafna tifsiriet differenti lil ħafna nies . Aktarx huwa proprju dan il- lat sentimentali li jagħmilha daqstant magħrufa u maħbuba ma' ħafna nies . Mill- bqija ma nemminx li mużiklament għandha xi ħaġa aħjar minn kompożizzjonijet oħrajn ta' Roger Waters bħal Crying Song , Cymabline , If , Fearless , A Pillow of Winds , Stay u Wat ' s . . . Wish You Were Here hija sempliċiment diska tajba . Xejn iżjed u xejn inqas . Kull tifħir ulterjuri narah kollu fieragħ . Kollox ma' kollox l- istess jista' jingħad għal dan l- album , li minkejja li huwa mżejjen b' mumenti literalment maġiċi , jonqos milli jżomm livell sodisfaċenti sa l- aħħar . Għaldaqstant l- agħa li spiss issir dwaru ma nqishiex iġġustifikata , l- iżjed meta nżomm f' moħħi min ikkompona dan ix- xogħol . Li kieku dan kien album ta' banda progressiva medjokri bħal ngħidu aħna jew kont nivvalutah ħafna iżjed , iżda ladarba huwa prodott tal- Pink Floyd nemmen li għandi nħaddem kriterji differenti . Wara dawn il- kunsiderazzjonijiet kollha fejn insibu ruħna ? Fejn wasal fl- evoluzzjoni tiegħu il- ħoss tal- Pink Floyd wara Wish You Were Here ? Jekk titraduċi din il- frażi għall- Malti kelma b' kelma tiġi tfisser li ma waslu mkien ; la hawn u lanqas hemm . Jekk mill- banda l- oħra tħalliha bl- Ingliż tfisser li waslu fejn waslu mhux importanti , u għaldaqstant dan il- pass fi triqthom kien irrelevanti . Għaldaqstant l- espressjoni neither here nor there hija l- frażi li nsibha tiddeskrivi l- aħjar lil dan ix- xogħol , għax minbarra li tirrima ħelu ħelu mat- titlu tiegħu , tissuġġerixxi wkoll li l- grupp jew ma mexa xejn jew jekk għamel xi pass għamlu fil- vojt . U jekk irridu nkomplu nirrimaw , nistgħu ngħidu wkoll li Wish You Were Here mhux biss kien neither here nor there , imma wkoll li aħjar mid- Dark Side of The Moon ma seta' qatt tassew ikun . Iżda mbagħad fettilhom jiktbu dwar tliet annimali , u għaġġbu mill- ġdid anke lil xi fonqla bħali . . . Dedika : Lil dawk li ħallewni warajhom u lil kull min għad inħalli warajja . Inħobbkom . Ħuġġieġa Oħra minn L- Imżebbel Ħin : Kif ħadd għadu ma kkummenta fuq din il- post ? Prosit , biċċa xogħol li tidher miktuba minn persuna li għandha għal qalbha ħafna l- mużika . Nistenna Tant Snin Ilu ( 5 ) b' ħerqa . . . Ricensjoni interessanti tassew dwar album li ħareġ meta int ( ngħid sew ? ) kont għadek ma twelidx . Fakkartni f' meta xi 15 -il sena ilu jiena kont nikteb dwar il- Beatles jew oħrajn li ġew ftit qabel zmieni . Insomma , ħadt pjaċir naqra dan li ktibt int . L- unika żewġ kummenti ta' kritika kostruttiva li forsi nista' nagħmel huma : ( 1 ) ktibt naqra fit- tul wisq ( qed niskanta kif irnexxieli naqra l- artikolu kważi kollu sa l- aħħar . ( 2 ) id- dwejjaq tiegħek dwar Wish You Were Here huma preċiżament wieħed mill- ingredjenti mportanti li wasslu biex tfacca l- punk fir- Renju Unit qabel ma wasal Animals . X' taħseb li wassal lil Johnny Rotten biex jilbes t- shirt li jgħid " I hate Pink Floyd " ? Apparti dan kollu , nistenna biex naqra x' għandek xi tgħid dwar albums oħra 'l quddiem . Naħseb li l- każ ta' Rotten kien imur lil hinn minn dak li ktibt dwar Wish You Were Here . Ma naħsibx li l- Punk sploda għax bdew joħorġu albums inkonsistenti . Il- Punk sploda b' reazzjoni għall- moviment Progressiv kollu kemm hu , irrelevanti mill- kwalita' ta' dak li kien qiegħed jipproduċi . Kull ma jmur il- mużika Rock bdiet issir dejjem iżjed elitista u mbegħda mis- sempliċita u l- ispontanjeta . Biex tagħqad , u hawn mbagħad naqbel miegħek , il- kwalita' bdiet tnin ukoll u forsi dan kompla żied mal- frustrazzjoni li l- pubbliku seta' kien qiegħed iħoss . Ir- Rock ma kienx baqa' idjoma ta' Ċikku l- Poplu għax sar xi ħaġa akkademika magħmula mill- borgiżi għall- borgiżi . Għaldaqstant inħass il- bżonn li jkun hemm forza li tikkoreġi dan il- fenomenu . Biex inkompli nuża termini Marxisti , kien hemm bżonn anti - teżi jew backlash temporanja . Il- Punk kien biss riħ ta' siegħa li naddaf qiegħa . Iżjed tard daħlu fix- xena ġeneri oħrajn li rrikonċiljaw għal ftit dawn iż- żewġ teżijiet . F' das- sens , il- Jazz jista' jitqies bħala ' backlash ' għall- mużika Klassika , sakemm bil- mod il- mod daħal ir- Rock u ssintesiżża kollox . Iżda dan il- proċess ma jieqaf qatt ( xi ħaġa li Marx donnha qabżitlu meta analiżża l- istorja b' lenti strettament xjentifika ) . Ovvjament hawn qiegħed nissimplifika , iżda ma rridx nikteb fit- tul . : P - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .